Lēmuma projekts

*(satur ierobežotas pieejamības informāciju - personas datus)*

**Par atļauju Sanitai BUKANEI savienot amatus**

Izskatot Sanitas BUKANES 02.01.2025. iesniegumu, kas saņemts Alūksnes novada pašvaldībā 02.01.2025. un reģistrēts ar Nr. ANP/1-47/25/19, kurā viņa lūdz atļauju savienot valsts amatpersonas amatu Alūksnes novada pašvaldības Administratīvajā komisijā ar saimniecisko darbību – citu pasta un kurjera pakalpojumu sniegšanu, individuālā komersanta statusā, vai reģistrējoties Valsts ieņēmumu dienestā kā saimnieciskās darbības veicējam,

konstatējot, ka minēto amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

ņemot vērā likuma “Par interešu konflikta novēršanu valsts amatpersonu darbībā”, turpmāk – Likums, 6. panta pirmo un otro daļu, 8.1panta piekto daļu, Administratīvā procesa likuma 67. pantu, Pašvaldību likuma 10.panta pirmās daļas 21.punktu,

atļaut Sanita BUKANEI (personas kods [..]) savienot Alūksnes novada pašvaldības Administratīvās komisijas priekšsēdētāja vietnieka amatu ar saimniecisko darbību – citu pasta un kurjera pakalpojumu sniegšanu, individuālā komersanta statusā, vai reģistrējoties Valsts ieņēmumu dienestā kā saimnieciskās darbības veicējam.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68. panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā. Saskaņā ar Administratīvā procesa likuma 76. panta otro daļu, šo administratīvo aktu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*